Miután Kefaloniáról áthajóztunk Lefkadára, meglepődve tapasztaltuk, hogy mennyivel olcsóbb helyre is keveredtünk. Az árak az éttermekben nagyjából 15-20%-al olcsóbbak voltak, mint a szomszédos szigeten. Míg Kefalonián átlagosan 40-45 eurót fizettünk egy ebédért két felnőttre és egy gyerekre, addig itt 33-37 euróra jött ki egy étkezés. A szállás árak is teljesen rendben voltak. Ami egyedül bicskanyitogató volt, az az autóbérlés ára. Viszont mi jöttünk főszezonban, nem tudom mi másra számítottam. Egyszerűen a kereskedőknek is ez alatt a két hónap alatt kell megkeresniük az egész évre való betevőt.